Kare me doto bal aranyi pa Museveni i kom Acholi bot ICC dong oromo
Pa Okelo P Patuda/Nero Madit
Acholi dong pe tye ki yo mukene ma giromo larre kwede ki tic aranyi ne, ento me kelo adot keken i kome.
M7 pe tye ki kica i cwinye ki nyige i komwa, dok en pud ngeyo ni pe ya etyeko yub me wanowa kit ma emito.
I kar ma en ocelo yo ne me bino i loc, okwonge me wano Acoli ma pe gibicang ki ret ma eketo i komwa.
Tim ne me wanowa ocake i kare ma ocoko lonyo ducu ki i cingwa, mudong en aye ye ngom ma pe romo atweya i twela lori, kono onongo ducu ocoko ocito kwede.
Yub ne ducu me cwalo Acholi i bolopeko ne ni, obedo me cato ngom Acholi i kare ma nongo gitye i bolo peko egini. Ma dwogowa pacowa, en neno calo obedo langol kor yube, pien pe ecato ngomwa etyeko.
DIC PA M7 I KOMWA TYE KA DUCU
I Busoga, M7 oketo rungula bot Basoga wek giryemwa ki i kabedo ma wacako kwo iye wa i mwaka 1949. M7 ocako waco ni meno Britic aye ominiwa ngom en ki diyo Bacoga, runggula eno omede nio ma giryemowa ki kunu.
Me aryo en olubowa ki ryem ki kama wabedo iye i lobo Bunyoro, i kare ma waringo peko ma en okelo pacowa, ki kuno en oryemowa ki nying me puro tyang pa Madvhani, kit ma lobo Bunyoro pe obedo lobo Acholi, dano ocoke odwogo paco i Acholi.
Ma dong lwak odwogo i pacigi, en omede ki kelo peko me rubo kin dano me nongo yo me wanogi doki, kit ryem me acel ki nying puro tyang dok ocake i Apaa i lobo Acholi kikome, madong okwanyo kwo pa dano iye, meno ducu bal tim aranyi i komwa ma M7 okelo.
Pien kwowa pe romo bedo la wi ngwec cawa ducu, gin ma dong wabitimo en aye me jemo ki doto en M7 i ICC, pi goco ki nek ma otime i kare mukato i Apa ki i Ceri ni, wek Otpido me wilobo lung en aye otyek ngolo bal i wiye.
Piretek me jogo lim me pido i kom M7, kit ma dong gicwalo pire, kono ka odoko rac ma lweny ocake ci lim eno bikonyo me wilo jami lweny me gwoke, ento pe wabiye ni M7 omede ki tim aranyine i komwa.
mos_Latn lua_Latn luo_Latn luo_Latn luo_Latn luo_Latn luo_Latn kea_Latn bam_Latn luo_Latn luo_Latn luo_Latn luo_Latn